Legend of Pupukea. 439 



Ma keia noho ana, ua makaukau ka Kamalalawalu mau aipuuputi i ka ai, i ka i'a, 

 i ka awa, ame ke po'i wai holoi. Nolaila, ninau aku o Lonoikamakahiki ia Pupukea: 

 "Auhea ka kaua ai a me ka i'a; a auhea ko kaua awa?" I aku o Pupukea. Ei ae no. 

 He moa ka ia, aohe nae i moa. A o ka awa nohoi, aole i mama ia a wali." 



Nolaila, huhu o Lonoikamakahiki ia Pupukea, lele aku la papai i ka papalina o 

 Pupukea. Lalau iho la o Pupukea i ka awa a mama iho la. Lele hou aku o Lonoikama- 

 kahiki papai i ka papalina o Pupukea. Olelo mai o Pupukea ia Lonoikamakahiki: "Ka! 

 o ka papai ka mamua? Kai no o ka olelo mai, a lohe na puka haiki o ka pepeiao, alalia, 

 pono hoi ke pai ana." 



KA HIKIWAWAE LOA O PUPUKEA MA KA LAWELAWE ANA I KA MEA AI A LONOIKA- 

 MAKAHIKI. 



Ia Pupukea e mama ana i ka awa i kona waha, lalau aku la kekahi lima ona i ka 

 moa. (Oia moa, na Lonoikamakahiki no, no Oahu aku nei no.) A uhae ae la i ka uha, 

 a kopi iho la i ka paakai, a kau aku la i luna o ke ahi nanahu, pela nohoi kekahi uha 

 o ka moa a me ke kino a pau loa. Ma keia hana ana a Pupukea i ka moa, me ka hulu 

 no aole i hukihuki ia, aka, hull ae la no ua pau ka hulu i ke ahi. A wali na mana awa 

 eha, moa nohoi ka moa. Hoka iho la o Pupukea i ka awa a loko o ka apu awa. Waiho 

 aku la i mua o Lonoikamakahiki, inu iho la ia. A pau ka inu ana, ai iho la i ka moa, a 

 pau ka ai ana, ona aku la o Lonoikamakahiki a moe iho la. 



Ma keia mau hana eleu a Pupukea, ua komo ka makemake a me ka iini i ko Ka- 

 malalawalu naau. No ka eleu ame ka hikiwawe loa o Pupukea ma ka hana ana i ka mea 

 ai, no ka wa pokole loa o ka ai ana. Nolaila, nonoi aku o Kamalalawalu i ke 'lii o Hawaii 

 penei : "E Kalani! e ke 'lii o Hawaii, e aho na'u ka kaua aipuupuu, akahi kuu make- 

 make i ka eleu ame ka hikiwawe." I aku o Lonoikamakahiki : "Aole e loaa ia oe, o ko'u 

 hooilina aina no ia o Hawaii. laia ka lilo, ke koe, ka haawi i na 'Hi ame ke kanaka, ka 

 aua, ke kaua ame ke kaua ole, o ka noho alii wale iho no ka'u no Hawaii, o ka mea ia 

 nona ka aina." 



NA OLELO KIKE A MAKAKUIKALANI ME PUPUKEA. 



Mahope iho o ka Lonoikamakahiki olelo ana ia Kamalalawalu, olelo mai o Maka- 

 kuikalani no Pupukea, penei : "Haahaa, haka pau i ka iole." 

 I aku o Pupukea ia Makakuikalani, penei : 



